Θέμα 2ο
2.1 O κοινός ασβέστης είναι ένα λευκό στερεό, που έχει ως κύριο συστατικό το CaΟ. Είναι ένα υλικό που βρίσκει πολλές εφαρμογές στην καθημερινή ζωή, στην οικοδομή, στη γεωργία και στη βιομηχανία. Στον παρακάτω πίνακα φαίνονται ορισμένες ιδιότητες για τρία διαφορετικά εμπορικά προϊόντα ασβέστη Α, Β και Γ. Τα προϊόντα αυτά μπορεί να περιέχουν και άλλα συστατικά σε μικρές ποσότητες (προσμίξεις), όπως η άμμος (SiO2), οξείδιο του μαγνησίου (MgO) και άλλα. Οι προσμίξεις αυτές δεν είναι διαλυτές στο νερό. Επίσης, όσο μικρότερη είναι η περιεκτικότητα του προϊόντος σε CaO, τόσο χαμηλότερο είναι και το οικονομικό του κόστος.
	Προϊόν ασβέστη
	Ευκολία διάλυσής του στο νερό
	[bookmark: _heading=h.sxhb6lkjm7rs]Περιεκτικότητα του προϊόντος σε CaO (%w/w)

	Α
	Σχετικά μεγάλη
	95%

	Β
	Σχετικά μικρή
	65%

	Γ
	Μέτρια
	80%



α) Να εξηγήσετε ποιο δείγμα ασβέστη θα επιλέγατε να χρησιμοποιήσετε για καθεμία από τις παρακάτω χρήσεις:
i. Για παραγωγή χάλυβα, όπου απαιτείται πολύ υψηλή καθαρότητα του προϊόντος ως προς το CaO.
ii. Για παραγωγή διακοσμητικών κεραμικών με χαμηλό κόστος. 
(μονάδες 2)
[bookmark: _Hlk195658703]β) Ο Γιώργος λέει ότι η διαφορά των προϊόντων Α, Β, Γ ως προς την ευκολία διάλυσης στο νερό οφείλεται στο CaO, ενώ η Μαίρη ισχυρίζεται ότι συνδέεται με τις προσμίξεις (SiO2 και MgO). Ποιος νομίζετε ότι έχει δίκιο; Να εξηγήσετε την απάντησή σας.
(μονάδες 2)
γ) 
i. Να κάνετε την ηλεκτρονιακή δομή του 8Ο και του 20Ca.
[bookmark: _heading=h.j1n3elwaeusw](μονάδες 4)
ii. Να περιγράψετε τον σχηματισμό δεσμών ανάμεσα στο Ca και το Ο στο CaO και να αναφέρετε αν πρόκειται για ιοντική ή ομοιοπολική ένωση. 
(μονάδες 4)

2.2 Όταν το CaO διαλυθεί στο νερό, σχηματίζεται διάλυμα Ca(OΗ)2, το οποίο χρησιμοποιείται κατά τη διαδικασία της αποθείωσης, δηλαδή για την απομάκρυνση του SO₂, που περιέχεται στους καπνούς που παράγουν οι βιομηχανίες, ώστε να μην επιβαρύνεται η ατμόσφαιρα με τοξικούς ρύπους. Οι καπνοί περνάνε μέσα από διάλυμα Ca(OΗ)2, οπότε δεσμεύεται το SO₂ γιατί αντιδρά με το Ca(OH)2, σύμφωνα με την αντίδραση που περιγράφεται από τη χημική εξίσωση: 
Ca(OH)2(aq) + SO₂(g) → CaSO3(s) + H2O(l).
Το άλας CaSO3 οξειδώνεται περαιτέρω και μετατρέπεται σε CaSO₄, σύμφωνα με την αντίδραση που περιγράφεται από την παρακάτω χημική εξίσωση, η οποία δεν είναι ισοσταθμισμένη:
[bookmark: _heading=h.wqsincksl8un]               CaSO3(s) + O₂(g) →  CaSO₄(s).                      (1)
α) Να συμπληρώσετε τους συντελεστές στη χημική εξίσωση (1).
(μονάδες 2)
β) 
[bookmark: _heading=h.9xfext76tsjp]i. Να ονομάσετε τις ενώσεις Ca(OH)2 και  SO₂.
(μονάδες 2)
[bookmark: _heading=h.rsf4034o864a]ii. Να υπολογίσετε τον αριθμό οξείδωσης του S στις ενώσεις SO2 και CaSO₄. Δίνεται ότι το ασβέστιο ανήκει στις αλκαλικές γαίες.
[bookmark: _heading=h.xd8bo1oj9q6q](μονάδες 4)
γ) Το στερεό CaSO₄ που λαμβάνεται συνήθως περιέχει προσμίξεις, όπως είναι το ανθρακικό ασβέστιο (CaCO3) και ο μεταλλικός σίδηρος (Fe). Για να παραλάβουμε το καθαρό CaSO4, ένας μαθητής πρότεινε να επεξεργαστούμε το στερεό μείγμα με υδατικό διάλυμα υδροχλωρικού οξέος (ΗCl) 1 Μ, με δεδομένο ότι το CaSO4 είναι δυσδιάλυτο στο νερό και δεν αντιδρά με το διάλυμα του οξέος. 
i. Να γράψετε τις χημικές εξισώσεις των αντιδράσεων που θα πραγματοποιηθούν, όταν το ΗCl αντιδράσει με το  CaCO3 και τον Fe.
(μονάδες 4)
ii. Ένας μαθητής θέλει να παρασκευάσει 100 mL διαλύματος HCl 1,2 M. Για τον σκοπό αυτό μετρά 10,0 mL πυκνού HCl 12,0 M με σιφώνιο πληρώσεως και σκοπεύει να το αραιώσει με απιοντισμένο νερό. Στη διάθεσή του έχει:
- ένα ποτήρι ζέσεως των 100 mL, 
- έναν ογκομετρικό κύλινδρο των 200 mL και 
- μία ογκομετρική φιάλη των 100 mL. 
Ποιο από τα τρία σκεύη θα του προτείνατε να χρησιμοποιήσει, για να πετύχει τη μεγαλύτερη δυνατή ακρίβεια στη συγκέντρωση του διαλύματος που θα παρασκευάσει;   
[bookmark: _Hlk195686050](μονάδα 1)

